CELEX: 32018D1583
Language: sl
Date: 2018-10-18 00:00:00
Title: Izvedbeni sklep Komisije (EU) 2018/1583 z dne 18. oktobra 2018 o spremembi prilog I in II k Odločbi 2006/766/ES glede uvoza školjk in ribiških proizvodov iz Peruja in Mjanmara za prehrano ljudi (notificirano pod dokumentarno številko C(2018) 6778) (Besedilo velja za EGP.)

22.10.2018   
               
               
                  SL
               
               
                  Uradni list Evropske unije
               
               
                  L 263/71
               
            
         IZVEDBENI SKLEP KOMISIJE (EU) 2018/1583
         z dne 18. oktobra 2018
         o spremembi prilog I in II k Odločbi 2006/766/ES glede uvoza školjk in ribiških proizvodov iz Peruja in Mjanmara za prehrano ljudi
         
            
               (notificirano pod dokumentarno številko C(2018) 6778)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 11(1) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 854/2004 določa, da se proizvodi živalskega izvora uvažajo samo iz tretje države ali dela tretje države, ki je na seznamu, sestavljenem v skladu z navedeno uredbo.
                  
               
                     (2)
                  
                  
                     Uredba (ES) št. 854/2004 določa tudi, da je treba pri sestavljanju in posodabljanju takih seznamov upoštevati nadzor Unije v tretjih državah in jamstva pristojnih organov tretjih držav v zvezi s skladnostjo ali enakovrednostjo z zakonodajo Unije o krmi in živilih ter s pravili o zdravstvenem varstvu živali iz Uredbe (ES) št. 882/2004 Evropskega parlamenta in Sveta (2) in zlasti člena 48(3) navedene uredbe.
                  
               
                     (3)
                  
                  
                     Odločba Komisije 2006/766/ES (3) vsebuje seznam tistih tretjih držav, ki izpolnjujejo merila iz Uredbe (ES) št. 854/2004 in torej lahko jamčijo, da navedeni proizvodi izpolnjujejo predpisane sanitarne pogoje iz zakonodaje Unije za varstvo zdravja potrošnikov ter se jih zato lahko izvozi v Unijo. Priloga I k navedeni odločbi določa seznam tretjih držav, iz katerih je dovoljen uvoz školjk, iglokožcev, plaščarjev in morskih polžev za prehrano ljudi, Priloga II pa določa seznam tretjih držav in ozemelj, iz katerih je dovoljen uvoz ribiških proizvodov, ki niso tisti iz Priloge I, za prehrano ljudi. Seznama iz prilog I in II k Odločbi 2006/766/ES navajata tudi omejitve v zvezi s tovrstnim uvozom iz nekaterih tretjih držav.
                  
               
                     (4)
                  
                  
                     Peru je na seznam v Prilogi I k Odločbi 2006/766/ES uvrščen z navedbo, da se lahko v Unijo iz te tretje države uvažajo „samo zamrznjene in predelane školjke, iglokožci, plaščarji in morski polži“. Vendar je Komisija po izbruhu hepatitisa A, povezanega z uživanjem školjk, uvoženih iz Peruja in okuženih z navedenim virusom, sprejela Odločbo 2008/866/ES (4) o začasni prekinitvi uvoza teh proizvodov iz Peruja.
                  
               
                     (5)
                  
                  
                     Perujski pristojni organ je bil zaprošen, da zagotovi zadovoljiva jamstva, da so bile pomanjkljivosti, ugotovljene v zvezi s sistemom spremljanja za odkrivanje virusa pri živih školjkah, odpravljene. Obdobje uporabe Odločbe 2008/866/ES je bilo večkrat podaljšano in se bo izteklo 30. novembra 2018.
                  
               
                     (6)
                  
                  
                     Zadnja revizija Unije v Peruju, ki je ocenjevala vzpostavljeni sistem za nadzor proizvodnje školjk, namenjenih za izvoz v Unijo, je potekala od 25. septembra do 5. oktobra 2017. Glede na ugotovitve te revizije in jamstva perujskih organov so edine školjke, za katere se lahko šteje, da perujski organi lahko zagotovijo zadostna jamstva za izpolnjevanje uvoznih zahtev EU, očiščene pokrovače z izvorom iz akvakulture. Zato bi bilo treba odobritev uvoza školjk iz te države omejiti na očiščene pokrovače z izvorom iz akvakulture. Vnos za Peru na seznamu v Prilogi I k Odločbi 2006/766/ES bi moral vključevati navedeno omejitev.
                  
               
                     (7)
                  
                  
                     Mjanmar je na seznam v Prilogi II k Odločbi 2006/766/ES uvrščen z navedbo, da se lahko v Unijo iz te tretje države uvažajo „samo zamrznjeni ujeti prosto živeči ribiški proizvodi“.
                  
               
                     (8)
                  
                  
                     Mjanmarski pristojni organ je Komisijo zaprosil, da umakne omejitev na trenutnem seznamu ter odobri uvoz proizvodov iz akvakulture in ribiških proizvodov v Unijo. Novembra 2016 in marca 2018 je bil opravljen nadzor Unije, da bi se ocenilo, ali uradni sistem za nadzor, ki so ga vzpostavili mjanmarski organi, lahko zagotavlja, da so pogoji proizvodnje proizvodov iz akvakulture in ribiških proizvodov v Mjanmaru, ki so namenjeni za izvoz v Unijo, v skladu z zahtevami iz zakonodaje Unije in zlasti s potrdilom o zdravstvenem stanju iz vzorca veterinarskega spričevala iz Dodatka IV k Prilogi VI k Uredbi Komisije (ES) št. 2074/2005 (5).
                  
               
                     (9)
                  
                  
                     Ob upoštevanju ugodnega rezultata tega nadzora, vključitve Mjanmara v Prilogo k Sklepu Komisije 2011/163/EU (6) in jamstev mjanmarskih pristojnih organov bi bilo treba uvoz ribiških proizvodov, namenjenih za prehrano ljudi, vključno s proizvodi iz akvakulture, dovoliti brez omejitev.
                  
               
                     (10)
                  
                  
                     Odločbo 2006/766/ES bi bilo zato treba ustrezno spremeniti.
                  
               
                     (11)
                  
                  
                     Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
                  
               SPREJELA NASLEDNJI SKLEP:
         
            Člen 1
            Odločba 2006/766/ES se spremeni:
            
                        (a)
                     
                     
                        v Prilogi I se vnos za Peru nadomesti z naslednjim:
                        
                                    „PE
                                 
                                 
                                    PERU
                                 
                                 
                                    Samo očiščene pokrovače (Pectinidae) z izvorom iz akvakulture“
                                 
                              
                  
                        (b)
                     
                     
                        v Prilogi II se vnos za Mjanmar nadomesti z naslednjim:
                        
                                    „MM
                                 
                                 
                                    MJANMAR“
                                 
                                 
                                     
                                 
                              
                  
         
            Člen 2
            Ta sklep začne veljati 1. decembra 2018.
         
         
            Člen 3
            Ta sklep je naslovljen na države članice.
         
         
            V Bruslju, 18. oktobra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 139, 30.4.2004, str. 206.
         
            (2)  Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L 165, 30.4.2004, str. 1).
         
            (3)  Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (UL L 320, 18.11.2006, str. 53).
         
            (4)  Odločba Komisije 2008/866/ES z dne 12. novembra 2008 o nujnih ukrepih za začasno prekinitev uvoza iz Peruja nekaterih živih školjk za prehrano ljudi (UL L 307, 18.11.2008, str. 9).
         
            (5)  Uredba Komisije (ES) št. 2074/2005 z dne 5. decembra 2005 o določitvi izvedbenih ukrepov za nekatere proizvode iz Uredbe (ES) št. 853/2004 in za organizacijo uradnega nadzora po uredbah (ES) št. 854/2004 in (ES) št. 882/2004, o odstopanju od Uredbe (ES) št. 852/2004 ter spremembi uredb (ES) št. 853/2004 in (ES) št. 854/2004 (UL L 338, 22.12.2005, str. 27).
         
            (6)  Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).